Buda-Cash – Ügyvéd: hatvanmilliárd forintos csalás a gyanú | Szebb Jövő
Buda-Cash – Ügyvéd: hatvanmilliárd forintos csalás a gyanú
Hatvanmilliárdos csalás és más bűncselekmények gyanújával vették őrizetbe Tölgyesi Pétert, a Buda-Cash Brókerház felfüggesztett vezérigazgatóját, résztulajdonosát hétfőn - mondta Bánáti János ügyvéd, az üzletember védője az MTI érdeklődésére.
A rendőrség hétfő reggel több helyszínen egy időben, összehangoltan tartott házkutatásokat, majd annak eredményeként lefoglalásokat. Ezzel összefüggésben több embert előállítottak a Nemzeti Nyomozó Iroda Aradi utcai épületébe, ahol a nap folyamán sor került őrizetbe vételekre is – mondta el az ügyvéd.
A Tölgyesi Péter és – a védelem számára egyelőre beazonosíthatatlan – társai elleni gyanú hatvanmilliárd forintos csalás, továbbá számviteli fegyelem megsértése, valótlan adatközlés, a sértett pedig négy bank – tette hozzá Bánáti János.
Az ügyvéd hozzátette, hogy tudomása szerint a brókercég egyik jelentős tulajdonosát, volt igazgatósági tagját, P. Z-t és a vezérigazgató-helyettest V. I-t is meggyanúsították.
Következő Az amerikai ENSZ-nagykövet nagyobb európai szerepvállalást kér a békefenntartásban
Előző Nyemcov-gyilkosság - Dadajev: Nyemcovot a muszlimokra tett negatív kijelentései miatt ölték meg
Jobbik: jogtechnikai kérdés, hogy még nem nyújtotta be lemondását Szávay István